**Prizonierul dragostei sublime**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt prizonierul dragostei sublime

Ascuns de-a ta suavă-mbratisare

În temnița iubirii-n adâncime

Iar cheile-s demult zvârlite-n mare.

Atingerile tale-s diafane,

Magnifice plăceri și dragi torturi,

Iar gura ta ce-mi da de dor frisoane

Cătușe buzelor mi-a pus cu un sărut.

Să evadez din dulcea închisoare

N-aș încerca și nici nu îmi doresc,

Căci unde oare-n lumea asta mare

O temniță mai dragă am să găsesc?

Ce dulce-i a mea viață de ocnaș

La care-aprigul destin m-a condamnat,

Și în închisoarea-n care sunt viețaș

Sunt osândit să te iubesc neîncetat.

Căprar Florin